《题观音岩》
明代·姚广孝

高阁临虚如履地，长江万里来无际。世人可到不可留，只许禅僧仝结制。

乱帆来往逐云飞，隔岸淮山拥翠微。大士岩前常宴坐，孤灯夜照客船归。

作者简介：（1335—1418）苏州府长洲人，幼名天禧。年十四度为僧，名道衍，字斯道。通阴阳术数。洪武中从燕王至北平，住持庆寿寺，而常居府中，时时屏人语。建文时劝王举兵。为王策划战守机宜。辅世子居守，守御甚固。成祖即位，论功第一，拜太子少师，复其姓，赐名广孝，而不肯蓄发，常居僧寺。监修《太祖实录》，与修《永乐大典》。工诗。谥恭靖。有《逃虚子集》(亦名《姚少师集》)。